ઓડીટરે ઓસ્કરનાં ખબરઅંતર પૂછ્યાં. તેની રાત સારી વીતી હશે એવી આશા પણ એણે વ્યક્ત કરી. હેર ઓસ્કર શિન્ડલરના રેકોર્ડમાં ઉપર-ઉપરની તપાસ કરવા સિવાય તેને ખાસ સમય મળ્યો ન હતો. પરંતુ યુદ્ધ સાથે સંકળાયેલા આટલા બધા લોકો જે વ્યક્તિ અંગે આટલી બધી સારી-સારી વાતો કહેતા હોય, એવી વ્યક્તિ વિશે બહુ શંકા સેવવાની હાલ એમને કોઈ જરૂર લાગતી ન હતી. એસએસના માણસે જણાવ્યું, કે તેના પર કેટલાક ટેલીફોન આવ્યા હતા! ઓડીટરનો આભાર માનતી વેળાએ ઓસ્કર એટલું સમજી ગયો, કે તેનો આ છૂટકારો કામચલાઉ જ હતો. રિશેપ્શન પરથી તેના હિસાબના ચોપડા અને જપ્ત થયેલી રકમ તેને પૂરેપૂરી પરત મળી ગઈ.